पाएं अपने शहर की ताज़ा ख़बरें और फ्री ई-पेपरडाउनलोड करें
जुलाना (जींद) बात 13 साल पुरानी है। कस्बे के एक किसान के परिवार के लोग खेत में खोदे जा रहे गड्डों से परेशान थे। आस-पड़ौस के किसान भी खेत की बागवानी के विपरीत परिस्थितियों को देखते हुए उसे इस खेती को न कर परंपरागत खेती करने की ही सलाह देने में लगे हुए थे। लेकिन कस्बे के वार्ड नंबर एक निवासी पढ़े-लिखे किसान ओमसिंह लाठर की जिद सब पर भारी पड़ रही थी।
उसने जो सपना संजोया उसे अब साकार कर दिखाया है। बिना किसी ट्रेनिंग और ज्ञान के उसने बागवानी में महारथ हासिल कर ली है। हालांकि इसे हासिल करने में उसे कई वर्ष लग गए, लेकिन अब वह बागवानी खेती करने वाले दूसरे किसानों के लिए प्रेरणास्रोत्र बन गया है। किसान ओमसिंह लाठर ने वर्ष २००० में अपनी १० एकड़ जमीन में से ५ एकड़ जमीन में बिना किसी सरकारी सहायता के अमरूद का बाग लगाया था। इस दौरान उसे बागवानी की खेती के बारे में कोई भी जानकारी नहीं थी।
खेत में गड्डे खोदने के बाद जब पौधे लगाने की बारी आई तो उसने बिना किसी विशेषज्ञ की सलाह के अपने दिमाग से काम लिया। आसपास के शहरों में या सब्जी मंडी में टोकरी में रखकर अमरूद बेच रहे लोगों से संपर्क किया। इस दौरान उसे जहां भी खाने में अच्छा अमरूद लगा उसी खेत या बाग में जाकर वहां से अमरूद की कलम काट कर अपने खेत में लगा ठीक इसी तरह से उसने अनार, जामुन, बेलगिरी व नींबू के पौधों को ढूंढ़ा और फिर खेत में लगा दिया।
अब उसके बाग में हर वर्ष अमरूद, जामुन, अनार आदि की खूब पैदावार निकल रही है। इन्हें दिल्ली समेत आसपास के शहरों में बेचकर वह लाखों रुपए कमा रहा है। इतना ही नहीं वह बागवानी के साथ-साथ उसी जमीन सब्जी भी उगा रहा है।
जिले के कृषि विभाग द्वारा चार साल पहले हासिल की गई इस उपलब्धि पर किसान ओमसिंह लाठर को प्रगति किसान का पुरस्कार देकर सम्मानित भी किया जा चुका है
परंपरागत के मुकाबले ज्यादा आय
बीकॉम तक पढ़े-लिखे ४५ वर्षीय किसान ओमसिंह लाठर बताते हैं कि सरकारी नौकरी न मिलने व अच्छी जमीन होने पर उनके गांव के बुजुर्ग प्रताप सिंह की प्रेरणा से उसने अपने खेत में बाग लगाने की ठान ली थी। हालांकि वे उसे अंगूर के बाग लगाने की बात कहते थे, लेकिन उन्हें अंगूर का बाग पसंद नहीं था।
बाग लगाने को लेकर घरवाले बिल्कुल नाराज थे। कन उसने उनकी बातों को दरकिनार करते हुए शुरूआत में ही पांच एकड़ में अमरूद का बाग लगा दिया। इसके लिए उसने कहीं से किसी प्रकार कीी कोई ट्रेनिंग नहीं ली। पौधों की जानकारी पहले बिल्कुल नहीं थी, लेकिन अब फलदार पौधों के बारे में उन्हें काफी जानकारी हो गई।
बाग लगाने के बाद शुरूआत में काफी मेहनत की, लेकिन ज्यों-ज्यों पौधे बड़े होते चले गए मेहनत कम होती चली गई। ओमसिंह लाठर बताते हैं कि वह पांच एकड़ में परंपरागत खेती भी कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn